**Информация относно оптимизацията на “процедурата за тестване с близалка” след коледната ваканция**

Уважаеми родители и настойници,

“тестовете с близалка” обикновено се считат за успешно въведена и утвърдена процедура за тестване, която междувременно е придобила важно значение за ограничаване разпространението на инфекции в обществото като цяло. Тези тестове имат важен принос за запазване на присъственото обучение и гарантират, че Вашите деца са най-добре изследваната възрастова група. Въпреки това има възможност процедурата за тестване да се оптимизира за всички участници в проекта и по този начин да се създаде облекчение и сигурност при планирането – за децата и за учителите, но най-вече за Вас като настойници. В следващите редове бихме искали да Ви предоставим информация относно оптимизацията на процедурата за тестване в нашите училища в периода след коледните празници.

В допълнение към общия тест децата Ви трябва да направят отделен тест с близалка в училището, който ще бъде изпратен в лабораториите като така наречената “резервна проба”. Тя се анализира директно от лабораторията само в случай на положителен резултат от общия тест. В противен случай резервната проба ще бъде изхвърлена по подходящ начин от лабораториите.

Конкретно за Вас промяната означава следното:

**Стъпка 1: Общ тест в деня на тестване**

* Отрицателен общ тест

Най-вероятният случай на отрицателен общ тест означава, че нито едно дете в изследваната група не е положително за SARS-Cov-2. В този случай няма да получите никаква обратна връзка от лабораторията и детето Ви може да продължи да посещава часовете по обичайния начин.

* Положителен общ тест

Ако общият тест е положителен, това означава, че поне един човек от групата, тествана заедно с Вашето дете, е дал положителен резултат за SARS-Cov-2. В този случай, в рамките на стратегията за оптимизирано тестване, лабораторията може да използва резервните проби на децата, които вече са взети в училище. Това означава, че за разлика от досега вече не е необходимо да вземате друга проба вкъщи и да пътувате допълнително за предаване на индивидуалната проба в училището.

Така отделните тестове могат да бъдат анализирани директно от лабораториите.

**Стъпка 2: Предаване на резултата от резервната проба до 06:00 ч. в деня след теста**

**Още в 06:00 ч. сутринта след общия тест резултатът от отделния тест** е на Ваше разположение. В зависимост от лабораторията резултатът ще **Ви** бъде изпратен **директно** по електронна поща или чрез текстово съобщение.

* Отрицателна резервна проба на Вашето дете

Ако получите съобщение, че резултатът от теста на резервната проба на детето Ви е отрицателен, детето Ви може да посещава часовете още същия ден.

* Ако пробата на детето Ви е положителна

Ако получите известие, че резултатът от PCR теста на резервната проба на детето Ви е положителен, лабораториите[[1]](#footnote-1) ще информират здравната служба и ще се наложи детето Ви да бъде поставено под карантина.

Предпоставка за организационния преход към новата система на тестване е **еднократната** регистрация на всички ученици, участващи в процедурата с тестове близалки, с необходимите основни данни в лабораториите. Ще бъдат записани следните основни данни: Име, адрес, дата на раждане, пол на детето и актуални данни за контакт на родителя/настойника за предаване на резултатите (номер на мобилен телефон и електронна поща).

Регистрацията ще бъде извършена от училищата в периода от 16 до 30 ноември 2021 г.

За тази цел **училищата изискват от всеки от Вас актуален мобилен телефонен номер и имейл адрес,** които ще бъдат съобщени на лабораториите и използвани за предаване на резултатите от лабораториите. Това е необходимо, за да може да бъдете информирани директно от лабораториите за резултатите от изследванията на Вашето дете.

Ако мобилният Ви номер или имейл адресът Ви се променят с течение на времето, моля, информирайте училището незабавно. Това е единственият начин да се осигури безопасно присъствено обучение за всички.

Директната информация от лабораториите чрез оптимизираната процедура с тестове близалки ще даде на Вас и Вашето дете повече сигурност при планирането на личното Ви ежедневие.

Ако имате допълнителни въпроси, моля, не се колебайте да се свържете с нас.

С уважение,

ръководството на училището

1. В съответствие с валидната към момента версия на Наредбата за тестване за коронавирус и поставяне под карантина на Северен Рейн-Вестфалия. [↑](#footnote-ref-1)